Marillion

Marillion on inglise rokkansambel, mis asutati Buckinghamshire'i krahvkonnas Aylesburys 1979. aastal. Ansambli algne nimi oli Silmarillion J. R. R. Tolkieni romaani "Silmarillion" järgi, kuid nime lühendati 1980. aastal. Esimene singel "Market Square Heroes" ilmus 1982. aastal. Ansambli suurim edu saabus kolmanda stuudioalbumiga "Misplaced Childhood", mis tõusis Suurbritannia edetabeli tippu. Ansambli tegevuse võib jagada kahte perioodi: algusest kuni 1988. aastani, kui lahkus eelmine laulja Fish, ja alates 1989. aastast tänapäevani, mil laulusolist on olnud Steve Hogarth. Bändil on ilmunud 16 stuudioalbumit. Viimasel neist "Less Is More" (ka "L=M"), mis ilmus 2009. aasta oktoobris, on ansambli varasemate laulude akustilised töötlused ja üks uus laul "It's Not Your Fault". 2012. aastal salvestati lugusid albumi "Sounds That Can't Be Made" jaoks. Osa uut materjali salvestati Peter Gabrielile kuuluvas Real World Studios 2011. aastal. Ansambli stiil on aastate jooksul muutunud. Algne stiil oli progressiivne rokk, ansamblit on peetud ka üheks neoproge loojaks. Marillion on andnud Eestis kaks kontserti: 1992. aasta suvel oli ansambel Rock Summeri peaesineja, teisel korral esinesid nad Tallinnas Nokia Kontserdimajas oma turnee "Less is More" raames 8. novembril 2009. Samal päeval kohe pärast kontserti kirjutas Mark Kelly oma Twitteri kontol Tallinna publiku kohta kiitvalt: "Euroopa kõige viisakam, asisem ja vaoshoitum publik." Steve Hogarth kohtus 1990. aastate keskel Paul Barneyga, ainsa britiga, kes pääses eluga reisilaeva Estonia katastroofist 1994. aastal. Selle kohtumise tulemusena ja mälestuseks hukkunutele sündis Marillionil laul "Estonia". Esimest korda ilmus laul ansambli 1997. aasta albumil "This Strange Engine", hiljem on sellest tehtud mitu remiksi ja töötlust ning see kuulub bändi kontsertidel sageli esitatavate lugude hulka. Marillion esitas laulu ka oma 2009. aasta Tallinna kontserdil, kus sellest sai kontserdi üks emotsionaalsemaid tipphetki. 2009. aasta detsembris fänniklubi liikmetele saadetud iga-aastasel tasuta plaadil "Snow de Cologne" on ka bändi videotervitus jõulupühadeks ja uueks, 2010. aastaks. Sellest tervitusest umbes üks kolmandik on filmitud Tallinnas Viru väravate ees, vaatega vanalinna poole. Steve Hogarth (tuntud ka kui h) – laul, laulutekstid, klahvpillid, löökpillid ja kitarrid (liitus 2. veebruaril 1989) Steve Rothery – kitarrid (asutajaliige, alates 19. augustist 1979) Pete Trewavas – basskitarr, taustalaul, muud kitarrid, sämplid ja efektid (liitus 28. märtsil 1982) Mark Kelly – klahvpillid, sämplid ja efektid, taustalaul, programmeerimine (liitus 28. novembril 1981) Ian Mosley – trummid, muud löökpillid (liitus 1. jaanuaril 1984) Fish (Derek William Dick) – laul, laulutekstid (1981–1988) Mick Pointer – trummid, löökpillid (asutajaliige – 1983) Diz Minitt – basskitarr (1981–1982) Brian Jelliman – klahvpillid (lahkus 1981. aastal) Doug (Rastus) Irvine – laul, basskitarr (lahkus 1980. aastal) Andrew John (Andy) Ward – trummid, löökpillid (ainult 1983) John Martyr – trummid, löökpillid (ainult 1983) Jonathan Mover – trummid, löökpillid (ainult 1983) "Script for a Jester's Tear" (1983; Suurbritannias plaatinaplaat) "Fugazi" (1984; Suurbritannias kuldplaat) "Misplaced Childhood" (1985; Suurbritannias ja Saksamaal plaatinaplaat) "Clutching at Straws" (1987; Suurbritannias ja Saksamaal kuldplaat) "Seasons End" (1989; Suurbritannias kuldplaat) "Holidays in Eden" (1991) "Brave" (1994) "Afraid of Sunlight" (1995) "This Strange Engine" (1997) "Radiation" (1998) "marillion.com" (1999) "Anoraknophobia" (2001) "Marbles" (2004) "Somewhere Else" (aprill 2007) "Happiness is the Road" (20. oktoober 2008) "Less is more" (ka "L=M") (2. oktoober 2009) "Sounds that can't be made" (september 2012) "Fuck Everyone and Run (F E A R)" (2016) "With Friends from the Orchestra" (2019) "An Hour Before It's Dark" (2022) Ansambli koduleht Marillion iLike'is Marillion Twitteris Marillion Facebookis Marillion Myspace'is Marillion YouTube'is Mark Kelly Twitteris